**גמר גביע המדינה בכדורגל 2011** התקיים באצטדיון רמת גן ב-25 במאי 2011, ובו נקבע כי מחזיקת גביע המדינה בכדורגל 2010/2011 היא הפועל תל אביב, שניצחה במשחק את מכבי חיפה בתוצאה 1–0. הייתה זו המהדורה ה-72 של גביע המדינה, וה-58 מאז קום המדינה.

שתי הקבוצות נפגשו בפעם הראשונה בהיסטוריה במעמד של גמר גביע המדינה. הפועל תל אביב ניצחה את הגמר והשיגה 5 מתוך 5 ניצחונות ללא הארכות בדרכה אל הגביע, כאשר היא מחזיקה בהפרש שערים של 13-1 לטובתה במפעל בעונה זו.

הפועל תל אביב זכתה בגביע המדינה ה-15 בתולדותיה, והתשיעי מאז קום המדינה, והיא שנייה בטבלת הזכיות רק ליריבתה העירונית, מכבי תל אביב. הייתה זו הופעתה ה-23 בגמר המפעל (15 מאז קום המדינה). הפועל השלימה שני זכיות רצופות בגביע המדינה. מנגד, מכבי חיפה הפסידה בפעם השנייה ב-3 השנים האחרונות בגמר הגביע, ובסך הכול העפילה לגמר ה-14 בתולדותיה (13 מאז קום המדינה).

באירוע הגמר עלתה הפועל ליתרון כבר בדקה השלישית למשחק משער של סלים טועמה, יתרון שהחזיק עד לסיום המשחק ולקביעת התוצאה 1-0 לזכות הפועל במשחק הגמר.

הדרך אל הגמר
------------

| מכבי חיפה | סיבוב | הפועל תל אביב |
| --- | --- | --- |
| יריבה | תוצאה | תוצאה | יריבה |
| הפועל כפר סבא | 3–0 | 32 האחרונות | 0–7 | מכבי עירוני קריית אתא |
| הפועל ירושלים | 2–1 | שמינית הגמר | 1–2 | הפועל אשקלון |
| הפועל חיפה | 3–1 | רבע הגמר | 0–1 | בית"ר ירושלים |
| מכבי נתניה | 3–2 | חצי הגמר | 0–2 | עירוני קריית שמונה |

סיכום המשחק
-----------

### לפני המשחק

הפועל תל אביב הגיעה למשחק כסגנית האלופה, מכבי חיפה, שבשלב זה כבר זכתה באליפות הליגה לעונה זו. מאמן הקבוצה אלי גוטמן הגיע לגמר זה לאחר שנתיים מוצלחות בהן זכה בדאבל בעונה שעברה, ועם קמפיין אירופי מוצלח יחסית לקבוצה ישראלית. גוטמן עלה למשחק עם קישור מעובה שכלל את שי אבוטבול ואביחי ידין, ועם סלים טועמה וערן זהבי כקשרים התקפיים קיצוניים. בחוליית ההתקפה היו טוטו תמוז ובן שהר.

מנגד, אלישע לוי הגיע למשחק לאחר שזכה באליפות המדינה השנייה שלו בקריירה ובשנייה שלו בשלוש שנים בתקופתו בקבוצה. כאשר הוא עולה במערך 4-4-2 עם 2 הקשרים האחוריים סיידו יאיא וגוסטבו בוקולי, 2 שחקני הכנף ההתקפיים יניב קטן וליאור רפאלוב ועם 2 החלוצים ולדימיר דבאלישווילי ותומר חמד בחוד.

### מחצית ראשונה

בדקה השנייה לפתיחת המשחק בן שהר הרים מימין, זהבי הסיט את הכדור עם הראש לטועמה שעמד בקצה הרחבה ובעט בנגיעה אחת כדור חזק וחד ברגל שמאל ישר לפינה. 0:1 להפועל תל אביב.

בדקה ה-6 טועמה סובב כדור חופשי מצוין מזווית אלכסונית, שוער מכבי חיפה ניר דוידוביץ' הדף בקצות האצבעות לקרן.

בדקה העשירית למשחק - הפועל תל אביב המשיכה לתקוף, כאשר המגן עומרי קנדה שלח כדור עומק לזהבי בתוך הרחבה, הבעיטה של הקשר נעצרה על ידי דוידוביץ'.

בדקה ה-26 - הזדמנות ראשונה למכבי חיפה: יניב קטן הגביה לרחבה, תומר חמד נגח חזק אך שוער הפועל תל אביב אניימה היה מוכן והדף לקרן.

בדקה ה-28 - דאבל פס בין מגן חיפה אייל משומר והקשר יניב קטן הסתיים בכניסה לרחבה של המגן, שספק-הופל על ידי ואליד באדיר. מאיר לוי הוציא כרטיס צהוב לשחקן מכבי חיפה בגין התחזות.

בדקה ה-32 - חלוץ הפועל תל אביב טוטו תמוז פרץ לרחבה עם מבצע אישי, אך מעד רגע לפני שהגיע מול דוידוביץ' והכדור הלך לידי השוער.

בדקה ה-42 - קשר מכבי חיפה גוסטבו בוקולי הימר על בעיטה מפתיעה מכ-22 מטרים, שוער הפועל תל אביב אניימה הדף את הכדור.

### מחצית שנייה

בדקה ה-46 כבר עם פתיחת המחצית השנייה חלוץ הפועל תל אביב טוטו תמוז הכניס כדור לבן שהר, שהגיע לבדו מול דוידוביץ' אך הקפיץ מעל השוער החיפאי והחוצה.

בדקה ה-49 ערן זהבי הגביה כדור חופשי אל עבר השער, דוידוביץ' הדף אותו.

בדקה ה-53 - חילוף ראשון במשחק, והיה זה מצידה של מכבי חיפה, כאשר עידן ורד נכנס, ו-ולדימיר דבאלישווילי יצא.

בדקה ה-59 - קשרה של מכבי חיפה ליאור רפאלוב בעט כדור חופשי מכ-25 מטרים, אניימה קלט את הכדור.

בדקה ה-60 - סלים טועמה הגביה כדור קרן מימין, וואליד באדיר הפציץ את המשקוף עם נגיחה שבסופו של דבר הלכה החוצה.

בדקה ה-62 - מגן מגבי חיפה פיטר מסיללה הגביה כדור אלכסוני משמאל, אי הבנה בהגנת הפועל תל אביב אפשרה לקשר חיפה רפאלוב לבעוט אך זה לא היה מוכן ופספס הזדמנות לקבוע שוויון.

בדקה ה-72 - חילוף נוסף של מאמן חיפה אלישע לוי: מוחמד גדיר נכנס במקום גוסטבו בוקולי.

בדקה ה-77 חלוץ הפועל תל אביב טוטו תמוז הוחלף על ידי אלרואי כהן, האדומים מחפשים לשמור על היתרון.

בדקה ה-78 חלוץ הפועל תל אביב בן שהר סובב כדור מזווית אלכסונית, הבעיטה חלפה סמוך לשערה של מכבי חיפה.

בדקה ה-90 קשר הפועל תל אביב ערן זהבי מסר כדור והשאיר את אלרואי כהן לבד ברחבה, אך המחליף בעט כדור שחמק החוצה.

בדקה ה-90+2 בלבול בהגנה של האדומים כמעט הגיע לרגליו של חמד, אבל אבוטבול הרחיק לקרן ומנע שער.

בדקה ה-90+4 מאיר לוי שרק לסיום. הפועל תל אביב מחזיקת הגביע.

משחק הגמר
---------

|  |  |  |  |  |
| --- | --- | --- | --- | --- |
| 25 במאי 201120:50 | **מכבי חיפה** | **1:0** | **הפועל תל אביב** | אצטדיון רמת גן, רמת גן**צופים:** 40,000**שיפוט:** מאיר לוי |
|  |  | סלים טועמה הובקע שער בדקה ה- , 3' , 3' |

### הרכבי הקבוצות

|  |  |
| --- | --- |
| 





**מכבי חיפה**
 | 





**הפועל תל אביב**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| שוער | **1** | ישראלישראל ניר דוידוביץ' |
| מגן ימני | **27** | ישראלישראל אייל משומר | כרטיס צהוב בדקה ה-28 28' |
| בלם | **4** | ישראלישראל אריק בנדו |
| בלם | **24** | אוקראינהאוקראינה אנדריי פילאבסקי |
| מגן שמאלי | **17** | דרום אפריקהדרום אפריקה פיטר מסיללה |
| קשר | **6** | גאנהגאנה סיידו יאיא |
| קשר | **7** | ברזילברזיל גוסטבו בוקולי |  | הוחלף בדקה ה-72 72' |
| קשר | **10** | ישראלישראל ליאור רפאלוב |  | הוחלף בדקה ה-78 78' |
| חלוץ | **20** | ישראלישראל יניב קטן (קפטן) |
| חלוץ | **21** | ישראלישראל תומר חמד |
| חלוץ | **9** | גאורגיהגאורגיה ולדימיר דבאלישווילי |  | הוחלף בדקה ה-52 52' |
| **מחליפים:** |
| שוער | **22** | ישראלישראל אמיר אדרי |
| מגן | **13** | ישראלישראל טאלב טוואטחה |
| בלם | **5** | ישראלישראל שי מימון |
| קשר | **11** | ישראלישראל עידן ורד |  | נכנס כמחליף בדקה ה-52 52' |
| חלוץ | **16** | ישראלישראל מוחמד גדיר |  | נכנס כמחליף בדקה ה-72 72' |
| חלוץ | **19** | ישראלישראל שלומי אזולאי |  | נכנס כמחליף בדקה ה-78 78' |
|  |  |  |
| **מאמן:** |
| ישראלישראל אלישע לוי |

 |  | 

|  |  |
| --- | --- |
| שוער | **1** | ניגריהניגריה וינסנט אניימה |
| מגן ימני | **23** | ישראלישראל עומרי קנדה |
| בלם | **6** | דרום אפריקהדרום אפריקה ביוואן פרנסמן |
| בלם | **10** | ישראלישראל ואליד באדיר (קפטן) |
| מגן שמאלי | **19** | ישראלישראל דדי בן דיין |
| קשר | **26** | ישראלישראל אביחי ידין |
| קשר | **18** | ישראלישראל שי אבוטבול | כרטיס צהוב בדקה ה-88 88' |
| קשר | **15** | ישראלישראל סלים טועמה | כרטיס צהוב בדקה ה-32 32' | הוחלף בדקה ה-79 79' |
| קשר | **16** | ישראלישראל ערן זהבי | כרטיס צהוב בדקה ה-57 57' |
| חלוץ | **99** | ישראלישראל טוטו תמוז |  | הוחלף בדקה ה-77 77' |
| חלוץ | **11** | ישראלישראל בן שהר |  | הוחלף בדקה ה-90 90' |
| **מחליפים:** |
| שוער | **22** | ישראלישראל איתמר ניצן |
| מגן | **25** | ישראלישראל גל שיש |
| קשר | **8** | ישראלישראל אלרואי כהן |  | נכנס כמחליף בדקה ה-77 77' |
| קשר | **21** | ישראלישראל שי רביבו |
| קשר | **7** | ישראלישראל יוסי שבחון |
| חלוץ | **12** | ישראלישראל ויקטור מרעי |  | נכנס כמחליף בדקה ה-79 79' |
| חלוץ | **17** | ישראלישראל מהראן לאלא |  | נכנס כמחליף בדקה ה-90 90' |
| **מאמן:** |
| ישראלישראל אלי גוטמן |

 |

|  |
| --- |
| **שופט:**
ישראלישראל מאיר לוי (שופט ראשי)
**עוזרי שופט:**
ישראלישראל ניסן דוידי (קוון)
ישראלישראל שמואל שטייף (קוון)
**שופט רביעי:**
ישראלישראל לירן ליאני |

קישורים חיצוניים
----------------

* סיקור המשחק באתר ההתאחדות לכדורגל בישראל
* הפועל תל אביב זכתה בגביע המדינה, באתר וואלה!‏, 25 במאי 2011
* ynet, האדום עולה: הפועל ת"א זכתה בגביע המדינה, באתר ynet, 25 במאי 2011
* הארץ ספורט, הפועל תל אביב זכתה בגביע המדינה לאחר שניצחה 0-1 את מכבי חיפה, באתר הארץ, 25 במאי 2011
* הפועל ת"א מחזיקת גביע המדינה לעונת 2010/11, כתבה במגזין ההתאחדות, 25 במאי 2011
* ערך על המשחק, באתר ויקי-פועל

הערות שוליים
------------

1. ↑  הפועל תל אביב זכתה בגביע המדינה, באתר וואלה!‏, 25 במאי 2011

| משחקי גמר גביע המדינה בכדורגל |
| --- |
| 

|  |
| --- |
| 1951 • 1952 • ~~1953~~ • 1954 • 1955 • ~~1956~~ • 1957 • 1958 • 1959 • ~~1960~~ • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |